Vido ežeras

Vido ežeras – ežeras pietų Lietuvoje, Varėnos rajone, apie 10,5 km į pietryčius nuo Marcinkonių, Čepkelių raisto centrinėje dalyje. Ežero ilgis iš pietvakarių į šiaurės rytus – 0,31 km, plotis – iki 0,16 km. Altitudė 132,2 m.

Ežeras antrinės kilmės. Dugną dengia sapropelis.

Krantai žemi, pelkėti, apaugę pelkiniu retmiškiu. Ežeras nenutekantis, priklauso Katros upės baseinui. Tuojau vakaruose, kitapus Jokymkės grando (pakilumos) telkšo Morės ežeras.

Šaltiniai 

Varėnos rajono ežerai